
Република Србија
Општина Мионица
Општинска управа Мионица
Број> 112-24/2026
31.08.2026. године
М и о н и ц а  

[bookmark: __DdeLink__135_2514454656]        На основу чл. 4. и 94. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016, 113/2017, 95/2018, 114/2021, 123/2021 и 92/2023), члана 9 и 11. став 1.  Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“ бр.  107/2023) и решењa начелника Општинске управе општине Мионица број 112-20/2026 од 16.07.2026. године, Општинска управа општине Мионица оглашава

ЈАВНИ КОНКУРС
ЗА ПОПУЊАВАЊЕ РАДНОГ МЕСТА  У
ОПШТИНСКОЈ УПРАВИ ОПШТИНЕ МИОНИЦА

Орган у коме се попуњава радно место: Општинска управа општине Мионица, Војводе Мишића број 30.

[bookmark: _Hlk239079694]Радно место које се попуњава: Обједињена процедура - Послови издавања локацијских услова, грађевинских дозвола, одобрења зa извођење радова и контроле техничке документације у Одељењу за урбанизам и грађевинарство, имовинско-правне и стамбено-комуналне послове – два службеника
   Опис послова проверава испуњеност формалних услова за поступање по захтеву у поступку спровођења обједињене процедуре за издавање локацијских услова, грађевинске дозволе, решења о одобрењу извођења радова, употребне дозволе, пријаве радова, пријаве завршетка објекта у конструктивном смислу, пријаве завршетка израде темеља, вршење контроле усклађености података наведених у изводу из пројекта за грађевинску дозволу са издатим локацијским условима; контролише усклађеност идејног решења са законом, правилницима и планским документом; врши контролу усклађености идејног пројекта са законом, правилником, планским документом и локацијским условима уколико су издати; израђује нацрте локацијских услова, контролише поднету документацију уз захтев за измену решења о грађевинској дозволи и измену локацијских услова; контролише техничке документације поднете уз захтев за издавање привремене грађевинске дозволе; учетвује у изради анализа, информација и извештаја из свог делокруга рада; прибавља препис листа непокретности и копије плана од надлежне службе Републичког геодетског завода (РГЗ), услове за пројектовање и прикључење од имаоца јавних овлашћења, податке о висини доприноса за уређење грађевинског земљишта и неопходну документацију по службеној дужности; контролише усклађеност изграђених темеља са издатом грађевинском дозволом, издаје потврде о пријему изјаве о завршетку израде темеља, прибавља податке о висини доприноса за уређење грађевинског земљишта; остварује сарадњу са јавним предузећима и другим имаоцима јавних овлашћења; контролише Идејно решење код потврђивања Урбанистичког пројекта, идентификације катастарских парцела и обухвата граница истих на основу података из катастарских и других планова; учествује у поступку потврђивања урбанистичких пројеката; контролише усклађеност са законом, планом и подзаконским актима и потврђује пројекте парцелације и препарцелације; издаје уверење да се катастарска парцела налази или не налази у границама грађевинског реона; објављује на интернет страни надлежног органа закључке о одбацивању захтева; води првостепени управни поступак, прослеђује потврде Комисије за технички преглед објекта о пуштању објекта у пробни рад грађевинској инспекцији; издаје уверења о старости објеката и уверења о етажирању посебних делова објеката, потврде да је издата грађевинска и употребна дозвола за објекат, ставља клаузулу правоснажности; прослеђује Пројекат за извођење и Главни пројекат заштите од пожара на сагласност Министарству унутрашњих послова (МУП) – надлежном  сектору за област противпожарне заштите; прибавља податке о висини доприноса за уређење грађевинског земљишта;  води Регистар обједињених процедура;  омогућава доступности података о току сваког појединачног предмета; врши објављивање локацијских услова, грађевинске и употребне дозволе, као и решења у електронском облику путем интернета; води првостепени управни поступак, доставља правоснажна решења – употребне дозволе РГЗ - Служби за катастар непокретности; издаје потврде и уверења на захтев странака; припрема предлог одлука из области урабнизма и усаглашава са законима;  израђује потврду о пријави радова инвеститора и прослеђује грађевинској инспекцији; обавештава инвеститора уколико нису испуњени законски услови за подношење пријаве радова; прати прописе из области урбанизма; обавља послове који се односе на коришћење јавних површина по захтевима правних и физичких лица; издаје одобрења за постављање привремених објеката на јавној површини према важећем акту који регулише  постављање привремених објеката; утврђује висину комуналне и административне таксе; прибавља техничке услове од надлежних органа и организација; прибавља по потреби сагласност саобраћајне полиције због измене режима саобраћаја; доноси одобрења за извођење радова и води евиденцију о издатим одобрењима; у сарадњи са службеником који се бави питањем урбанизма и просторног планирања у изузетним ситуацијама, издаје одобрења за заузимање јавне површине (организованим културним, спортским, комерцијалним и другим манифестацијама); обавља и друге послове по налогу непосредног руководиоца и начелника Општинске управе.
Услови за обављање послова: стечено високо образовање из научне, односно стручне области у оквиру образовно-научног поља грађевинско-архитоктонских наука на  основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање три године радног искуства у струци, познавање рада на рачунару и потребне компетенције за обављање послова радног места.

Врста радног односа: радно место попуњава се заснивањем радног односа на неодређено време. 
Место рада: Општинска управа Мионица.

Компентенције које се проверавају у изборном поступку:
Изборни поступак се спроводи по фазама  у којима се проверавају опште функционалне,  посебне функционалне  и понашајне компентенције.
Опште функционалне компентенције:
- „Организацја и рад органа аутономне покрајине односно локалне самоуправе у Републици Србији“-провераваће се путем теста (писмено);
- „Пословна комуникација“- провераваће се путем теста (писмено);
- „Дигитална писменост“-вршиће се решавањем задатака -провераваће се путем теста(писмено);
Ако имате важећи сертификат, потврду или други одговарајући писани доказ о томе да поседујете дигиталне компетенције (знања и вештине о основама коришћења рачунара, основама коришћења интернета, обради текста и табеларним калкулацијама) и желите да на основу њега будете ослобођени тестирања ове компетенције, можете тај доказ, у оригиналу или овереној фотокопији, приложити уз пријавни образац на овај конкурс.
Напомена:Ако не доставите наведени доказ, провера компетенције „дигитална писменост” извршиће се писмено. Ако конкурсна комисија увидом у достављени доказ не буде могла потпуно да оцени да ли је Ваша дигитална писменост на потребном нивоу, позваћемо Вас на тестирање ове компетенције, без обзира на достављени доказ.

[bookmark: __DdeLink__97_10762553181]Посебна функционална компетенција за радно место – релевантни прописи из делокруга радног места  Закона о превозу путника у друмском саобраћају, Закона о превозу терета у друмском саобраћају, Закона о путевима - провераваће се путем усмене симулације.
Провера понашајних компентенција: управљање информацијама,управљање задацима и остваривање резултата, оријентација ка учењу и променама, изградња и одржавање професионалних односа, савесност и посвећеност и интегритет вршиће се путем интервјуа базираног на компентенцијама.
Процена мотивације за рад на радном месту и прихватање вредности јединице локалне самоуправе провераваће се путем разговора са Конкурсном комисијом (усмено).
Рок за подношење пријава на јавни конкурс је 15 дана од дана оглашавања обавештења о јавном конкурсу у дневним новинама ''Политика'' - 07.09.2026. године, до 21.09.2026. године.
Лице које је задужено за давање обавештења о јавном конкурсу: Марија Марковић, телефон:
014/ 3422 020.  
Адреса на коју се подноси  пријава за јавни конкурс: Општинска управа Мионица, Војводе Мишића 30, 14 242 Мионица, са назнаком ''ЗА ЈАВНИ КОНКУРС'' за радно место -: Обједињена процедура - Послови издавања локацијских услова, грађевинских дозвола, одобрења зa извођење радова и контроле техничке документације ''НЕ ОТВАРАТИ''.

Пријава на јавни конкурс врши се на обрасцу пријаве који је доступан на интернет страници општине Мионица www.mionica.gov.rs и на писарници Општинске управе Мионица. 
Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку. 

Докази који се достављају током изборног поступка: 
 Пре завршног разговора са Конкурсном комисјом кандидати су дужни да доставе, у року од 5 радних дана од пријема позива за достављање доказа, следеће доказе:
    1. доказ о школској спреми (оверена фотокопија дипломе),
    2. извод из матичне књиге рођених (оригинал или оверена фотокопија),
    3. уверење о држављанству (оригинал или оверена фотокопија) ,
                 4. уверење да канидат није осуђиван за кривично дело на безусловну казну затвора од
                  најмање шесг месеци (оригинал или оверена фотокопија),
    5.  доказ о оствареном радном искуству (потврде, решења и други акти из којих се види на
     којим пословима и са којом стручном спремом је стечено радно искуство),
    6. доказ о положеном стручном испиту за рад у органима државне управе (кандидати који
     имају положен испит)
                 7. оригинал или оверену копију потврде или уверења послодавца да кандидату раније није
                  престајао радни однос  у државном органу, органу аутономне покрајине или јединице
                   локалне самоуправе због теже повреде дужности из радног односа, 
     8. фотокопија или очитана лична карта
         	Уверење о држављанству и уверење из суда не смеју бити старија од шест месеци.
Напомена: Орган по службеноој дужности, на основу члана 103. закона о општем управном поступку („Службени гласник РС“  бр.18/2016,95/2018-аутентично тумачење и 2/2023-Одлука УС) за кандидате прибавља: извод из матичне књиге рођених и уверење о држављанству.
         	Међутим, ако у Вашој пријави наведете да желите сами да доставите ова документа, тада их морате доставити у оригиналу или овереној копији, у року од 5 радних дана од дана пријема позива за достављање доказа. 
      	Са кандидатима чије су пријаве благовремене,  разумљиве, потпуне, назначене вештине и знања биће провераване у просторијама Општинске управе Мионица након истека рока за подношење пријава, о чему ће кандидати бити обавештени писменим путем. 
      	Кандидати се у изборном поступку могу бити обавештавани и путем интернет адресе ако је дата, као и телефонским путем.
Напомене: Неблаговремене,  неразумљиве или непотпуне пријаве и пријаве уз које нису приложени сви потребни докази у оригиналу или фотокопији овереној од стране надлежног органа, биће одбачене. 
 Кандидати који први пут заснивају радни однос у државном органу, органу аутономне покрајине или јединице локалне самоуправе подлежу пробном раду од 6 месеци. Кандидати без положеног државног стручног испита примају се на рад под условом да тај испит положе до окончања пробног рада.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола .
Јавни  конкурс спроводи Конкурсна комисија коју је именовао начелник Општинске управе Мионица.

